LGBT sümbolid

LGBT sümbolid on LGBT-kogukonnas kasutusele võetud sümbolid, mille abil saab väljendada oma identiteeti, uhkust, kogukondlikku ühtekuuluvustunnet ja jagatud väärtusi ning paaritruudust. Need sümbolid vahendavad ideid, kontseptsioone ja identiteeti nii kogukonnasiseselt kui ka peavoolukultuuris. Kaks rahvusvaheliselt tuntumat sümbolit on roosa kolmnurk ja vikerkaarelipp. Naiste ja meeste soosümbolid on tuletatud planeetide, vastavalt Veenuse (♀) ja Marsi (♂) astronoomilistest sümbolitest. Bioloogid kasutavad Linné süsteemi järgides Veenuse planeedi sümbolit naissoo tähistamiseks ja Marsi planeedi sümbolit meessoo tähistamiseks. Kaks omavahel põimuvat naissoo sümbolit (⚢) tähendavad lesbit või lesbide kogukonda ja kaks omavahel põimunud meessoo sümbolit (⚣) geid või geimeeste kogukonda. Need sümbolid võeti esmakordselt kasutusele 1970. aastatel. Aastal 1970 valis graafiline disainer Tom Doerr kreeka väiketähe lambda (λ) Gay Activists Alliance'i New Yorgi allüksuse sümboliks. Liikumise kirjanduses väidetakse, et Doerr valis sümboli spetsiaalselt selle tähendusrikkuse tõttu keemia ja füüsika kontekstis: "Täielik energiavahetus – see hetk või ajavahemik, mis annab tunnistust täielikust tegevusesolekust". Lambdat hakati seostama Gay Liberation'iga ja detsembris 1974 kuulutati see Šotimaal Edinburghis toimunud rahvusvahelisel geiõiguste kongressil ametlikult geide ja lesbide õiguste rahvusvaheliseks sümboliks. Selle sümboli järgi on saanud oma nimed geiõiguste organisatsioon Lambda Legal ja Ameerikas tegutsev Lambda Literary Foundation. 19. sajandi Inglismaal tähistas roheline värvus homoseksuaalseid suhteid. Seda populariseeris geikirjanik Oscar Wilde, kes kandis sageli oma revääril rohelist nelki (Dianthus). Mõnede tõlgenduste kohaselt kasutas Ameerika luuletaja Walt Whitman harilikku kalmust (Acorus calamus) selle fallost meenutava kuju tõttu homoerootilise meeste armastuse kirjeldamiseks . Sõna "bara", jaapani keeles 'roos' (Rosa), on Jaapanis ajalooliselt kasutatud halvustava väljendina mehi armastavate meeste kohta, mis on ligikaudu samaväärne ingliskeelse väljendiga "pansy", 'aedkannike' . Roosi kasutamine meestevahelise armastuse sümbolina tuleneb väidetavalt kreeka müüdist, kus kuningas Laiose roosipuude all poistega suhteid arendab. Roos on ka Kreeka armastus- ja seksijumala ning meestevahelise armastuse patrooni Erose püha lill. Eros oli vastutav selle eest, et Maal tärkas esimene roos, millele järgnesid kõik lilled ja ürdid. Kannikestest ja nende violetsest värvitoonist sai 20. sajandi alguses eriline kood, mida kasutasid lesbid ja biseksuaalsed naised. .Lillesümboolika tuleneb mitmest Sappho luuletusekatkest, milles ta kirjeldab armsamat, kes kannab lillekestega vanikuid või krooni. 1926. aastal kasutas Édouard Bourdet' näidend La Prisonnière kannikestekimpu, et tähistada lesbide armastust. Kui näidend pandi tsensuuri alla, kandsid paljud Pariis lesbid kannikest, et näidata üles solidaarsust selle lesbilise teemaga. Valget liiliat on jaapani kirjanduses alates romantismiajastust kasutatud naiste ilu ja puhtuse sümbolina ning see on yuri žanri de facto sümboliks ( "yuri", 百合 tähendab sõna-sõnalt "liilia"), mis kirjeldab intiimse armastuse, seksi või naistevaheliste emotsionaalsete sideme kujutamist selles žanris. Termini Yurizoku võttis 1976. aastal kasutusele geimeeste ajakirja Barazoku (vt ülal) toimetaja Ito Bungaku, et viidata oma naislugejatele. Kuigi kõik need naised ei olnud lesbid ja on ebaselge, kas see oli esimene mõiste yuri kasutamine selles kontekstis, arenes sellest hiljem välja yuri seos lesbidega. Koreas ja Hiinas kasutatakse "liiliat" semantilise laenuna jaapani keelest kahe naise romansse kujutava meedia kirjeldamiseks. Igal maal kasutatakse termini otsetõlget – Koreas sõna baekhap (백합) ja Hiinas sõna bǎihé (百合). Daniel Thaxton ja Bernie Toale lõid lavendlikarva ninasarviku sümboli avaliku reklaamikampaania jaoks, et suurendada Gay Media Action-Advertising'i juhitud Bostoni geide nähtavust. Toale selgitas, et nad valisid oma maskotiks ninasarviku, kuna "see on paljuski pahatahtlikuks peetud ja valesti mõistetud loom" ning et värviks valiti lavendlililla, kuna see on roosa ja sinise segu, naiseliku ja meheliku sümboolne ühinemine. Kuid 1974. aasta mais teatas Metro Transit Advertising, et selle advokaadid ei suuda lavendlikarva ninasarvikuid kujutavate reklaamide puhul "hinnata avalikku ruumi sobivust". See kolmekordistas reklaamikampaania maksumuse. Gay Media Action vaidlustas otsuse, kuid see ei õnnestunud. Lavendlikarva ninasarviku sümbolit võis näha hiljem 1974. aastal Boston Pride'i paraadi siltidel, nööpnõeladel ja t-särkidel ning paraadi üheks osaks oli elusuuruses papier-mâché lavendli värvi ninasarvik. Reklaamide jaoks korraldati korjandus ja 3. detsembriks 1974 hakati neid näitama Massachusetts Bay Transportation Authority Rohelisel liinil jooksma, kus neid näidati kuni 1975. aasta veebruarini. Lavendlikarva ninasarvik jätkas geikogukonna sümbolina, ilmudes 1976. aasta Boston Pride'i paraadil ja Bostoni raekojas 1987. aastal heisatud lipul. Ükssarvikust on saanud üks LGBT-kultuuri sümboleid seetõttu, et seosed selle looma ja vikerkaarte vahel eksisteerisid juba varem ning need laienesid ka 1978. aastal Gilbert Bakeri poolt loodud vikerkaarelipule . Alice Fisher The Guardian'ist kirjutas 2017. aastal: "Ka ükssarvik on eelmisel sajandil LGBT kogukonna heaks oma panuse andnud... Vikerkaared ja ükssarved on nii omavahel seotud (seos on samuti viktoriaanlik leiutis), et polnud üllatav, kui maagiline olend hakkas ilmuma Gay Pride'i T-särkidel ja bänneritel üle maailma ning sädelevate vikerkaarevärviliste ükssarvikute alla kirjutati loosungeid nagu "Gender is Imaginary" või "Totally Straight". Gay Star News on öelnud, et ükssarved on "meie aja kväär-ikoonid" ("queer icons of our time"). IKEA plüüsist mänguhaid Blåhaj seostatakse sageli LGBT-kultuuriga, eriti transsooliste kogukonnaga, iseäranis seetõttu, et see on transsooliste lipuga sarnastes värvides. Selle seose teke ulatub umbes 2020. aastasse ja 2021. aastal korraldas IKEA haid kasutava reklaamkampaania, et toetada Šveitsi samasooliste abielusid. Vastuseks sellisele populaarsusele korraldas Kanada IKEA 2022. aasta novembris kingituste jagamise, kus pakkus transsoolistele inimestele transseksuaalide uhkuse lipu värvides Blåhaj eriväljaandeid. Sellise Blåhaj uimele oli tikitud võitja nimi. Must sõrmus, mida kantakse parema käe keskmises sõrmes, on üks viise, kuidas aseksuaalsed inimesed oma aseksuaalsust väljendavad. Sõrmust kantakse sihilikult samal viisil nagu sageli kantakse abielu tähistavat abielusõrmust. Sümboli kasutamine algas aastal 2005. Valge sõrmus, mida kantakse vasema käe keskmises sõrmes, on üks viise, kuidas aromantilised inimesed oma aromantilisust väljendavad. Sümboli kasutamine algas aastal 2015. Mõnedes varajase 20. sajandi New Yorgi geiringkondades kandsid geimehed punast kaelalipsu kui peenetundelist signaali. 1970ndatel kasutati sümbolina tagataskutes kantavaid kaelarätte. Rättide värvid signaliseerisid erinevaid seksuaalseid huvisid ja seda, kas kandja oli top või bottom. Natsi-Saksamaa koonduslaagrites oli iga homoseksuaalne mees kohustatud kandma allapoole suunatud otsaga roosat kolmnurka. See märk oli üks mitmetest koonduslaagrite vangide eraldustunnustest.Paljud hinnanguliselt 5000-15000 koonduslaagritesse viidud geimeestest ei jäänud ellu. Hiljem hakati roosat kolmnurka geimeeste ja ka mõnede lesbide poolt kasutatama erinevates poliitilistel liikumistes märgina isiklikust uhkusest ja natsirežiimi ohvrite meelespidamisest. Vikerkaarelipp, mis esindab tervet LGBT kogukonda, on kõige levinum uhkuse lipp (inglise keeles pride flag). Erinevad kogukonnad on kasutusele võtnud erinevad lipud. Sageli on need lipud disainitud hobikorras ja hiljem laiemat kuulsust kogunud. Olemas on näiteks erinevad lesbide lipud ja aseksuaalse uhkuse lipp. Uued lipud, mida inimesed loovad, on sageli olnud vikerkaarelipust inspireeritud. LACDMH (16. juuni 2022). "A Brief History of Our LGBTQIA2-S Pride Flag". Department of Mental Health (Ameerika inglise). Vaadatud 15. jaanuaril 2024. "SafeZones@SDSU | LGBT Symbols | SDSU | SDSU". newscenter.sdsu.edu. Vaadatud 15. jaanuaril 2024. "Eastern Illinois University :: Center For Gender and Sexual Diversity - (Page Desc)". www.eiu.edu. Vaadatud 15. jaanuaril 2024. Zimmerman, Bonnie, toim (2000). "Symbols (by Christy Stevens)". Lesbian Histories and Cultures: An Encyclopedia. Kd 1 (Encyclopedia of Lesbian and Gay Histories and Cultures) (1st ed.). Garland Publishing. Lk 748. ISBN 0-8153-1920-7. "Symbols of the Gay, Lesbian, Bisexual, and Transgender Movements". lambda.org. LAMBDA GLBT Community Services. 26. detsember 2004. Originaali arhiivikoopia seisuga 30. detsember 2005. Vaadatud 22. augustil 2018. Rapp, Linda (2004). "Gay Activists Alliance" (PDF). glbtq.com. "1969, The Year of Gay Liberation". The New York Public Library. Juuni 2009. Vaadatud 17. novembril 2018. Goodwin, Joseph P. (1989). "It Takes One to Know One". More Man Than You'll Ever Be: Gay Folklore and Acculturation in Middle America. Indiana University Press. Lk 26. ISBN 978-0253338938. Rapp, Linda (2003). "Symbols" (PDF). glbtq.com. Haggerty, George E., toim (2000). Gay Histories and Cultures: An Encyclopedia (Encyclopedia of Gay Histories and Cultures, Volume II) (1 ed.). London: Garland Publishing. Lk 529. ISBN 0-8153-1880-4. OCLC Number: 750790369 Curiosities of Literature by John Sutherland (2011, ISBN 1-61608-074-4), pp. 73-76. Herrero-Brasas, Juan A. (2010). Walt Whitman's Mystical Ethics of Comradeship: Homosexuality and the Marginality of Friendship at the Crossroads of Modernity. SUNY. Lk 46. ISBN 978-1-4384-3011-9. Kolbeins, Graham (8. november 2014). "Is 'Bara' Problematic?". Gay Manga!. Vaadatud 8. oktoobril 2018. Ishii, Anne; Kidd, Chip; Kolbeins, Graham, toim-d (2014). Massive: Gay Erotic Manga and the Men who Make it. Fantagraphics. ISBN 9781606997857. Ito, Bungaku (2006). 『薔薇族』編集長 [The Chief of Barazoku]. Gentosha Outlaw Bunko. Lk 35–37. ISBN 978-4-344-40864-7. Smith, William (1873). "Eros". Dictionary of Greek and Roman Biography and Mythology. London, UK. Conner, Randy P.; Sparks, David Hatfield; Sparks, Mariya (1998). Cassell's Encyclopedia of Queer Myth, Symbol and Spirit. UK: Cassell. Lk 133. ISBN 0-304-70423-7. Robinson, James M. (2007) [1st publ. 1978]. "On the Origin of the World". The Nag Hammadi Scriptures. HarperCollins. ISBN 9780060523787. "Gay Symbols Through the Ages". The Alyson Almanac: A Treasury of Information for the Gay and Lesbian Community. Boston, Massachusetts: Alyson Publications. 1989. Lk 100. ISBN 0-932870-19-8. Horak, Laura (2016). "Lesbians Take Center Stage: The Captive (1926-1928)". Girls Will Be Boys: Cross-Dressed Women, Lesbians, and American Cinema, 1908-1934. Rutgers University Press. Lk 143–144. ISBN 978-0-8135-7483-7. Collecott, Diana (1999). H.D. and Sapphic Modernism 1910-1950 (1st ed.). Cambridge, England, UK: Cambridge University Press. Lk 216. ISBN 0-521-55078-5. Fantham, Elaine; Foley, Helene Peet; Kampen, Natalie Boymel; Pomeroy, Sarah B.; Shapiro, H. A. (1994). Women in the Classical World: Image and Text (1st ed.). New York, New York: Oxford University Press. Lk 15. ISBN 978-0-19-506727-9. Cohen-Stratyner, Barbara (14. jaanuar 2014). "Violets and Vandamm". New York Public Library. Vaadatud 4. oktoobril 2018. Sova, Dawn B. (2004). "The Captive". Banned Plays: Censorship Histories of 125 Stage Dramas (1st ed.). New York, New York: Facts On File. Lk 37–40. ISBN 0-8160-4018-4. "Yurizoku no Heya". Barazoku (jaapani): 66–70. November 1976. "What is Yuri?". Yuricon. 28. märts 2011. Originaali arhiivikoopia seisuga 11. november 2020. Vaadatud 11. jaanuaril 2021. Welker, James (2008). "Lilies of the Margin: Beautiful Boys and Queer Female Identities in Japan". Fran Martin; Peter Jackson; Audrey Yue (toim-d). AsiaPacifQueer: Rethinking Genders and Sexualities. University of Illinois Press. Lk 46–66. ISBN 978-0-252-07507-0. "Gl/백합 만화 추천 10작품". 15. veebruar 2021. "這畫面太美我不敢看！女女戀不是禁忌，日本「百合展」呈現女孩間的真實愛戀！". 8. aprill 2019. Gray, Arielle (3. juuni 2019). "How A Lavender Rhino Became A Symbol Of Gay Resistance In '70s Boston". WBUR-FM. Vaadatud 5. detsembril 2019. Fisher, Alice (15. oktoober 2017). "Why the unicorn has become the emblem for our times | Alice Fisher". the Guardian (inglise). Vaadatud 19. augustil 2018. Fisher, Alice (15. oktoober 2017). "Why the unicorn has become the emblem for our times". The Guardian. Originaali arhiivikoopia seisuga 23. märts 2022. Vaadatud 20. aprillil 2022. Wareham, Jamie (17. august 2018). "Unicorns are the gay, LGBTI and queer icons of our time (and I'm obsessed)". Gay Star News (Briti inglise). Originaali arhiivikoopia seisuga 2. märts 2022. Vaadatud 20. aprillil 2022. Milner, Roz (1. veebruar 2022). "How a Stuffed IKEA Shark Became a Trans Icon". INTO (Ameerika inglise). Originaali arhiivikoopia seisuga 2. veebruar 2022. Vaadatud 18. juulil 2022. "How the IKEA Shark Became a Trans Icon". newsweek. 23. oktoober 2022. Vaadatud 5. aprillil 2023. North, Nick (3. november 2022). "TLDR: @ikeacanada wants to give trans folks BLÅHAJ, tag and share! ..."". Instagram (inglise). Vaadatud 27. detsembril 2022. https://chasin.ca/cj/Chasin_Reconsidering.Asexuality_FS.Vol39.2_2013.pdf "Here's a handy way to tell if someone you meet is asexual". web.archive.org. 18. veebruar 2019. Originaali arhiivikoopia seisuga 18. veebruar 2019. Vaadatud 14. veebruaril 2024. "AROMANTIC RING?!". Asexual Visibility and Education Network (Ameerika inglise). 30. märts 2015. Vaadatud 14. veebruaril 2024. Guide, Gay Desert (22. mai 2018). "Do You Know the Hanky Code?". Gay Desert Guide Palm Springs (Ameerika inglise). Vaadatud 14. veebruaril 2024. "The Handkerchief Code, According to 'Bob Damron's Address Book' in 1980". The Saint Foundation (Ameerika inglise). 25. aprill 2019. Vaadatud 14. veebruaril 2024. Plant, Richard (15. veebruar 1988). The Pink Triangle: The Nazi War Against Homosexuals (inglise). Henry Holt and Company. ISBN 978-0-8050-0600-1. Stier, Oren Baruch (november 2015). Holocaust Icons: Symbolizing the Shoah in History and Memory (inglise). Rutgers University Press. ISBN 978-0-8135-7405-9. "Pink Triangles and Tribulations: The Politics of Nazi Symbols". The Holocaust History - A People's and Survivor History - Remember.org (Ameerika inglise). Vaadatud 14. veebruaril 2024.